Täna, 24. aprillil võinuks saada 95 aastaseks Eesti ning Saksa sõjaväelane Oskar Ruut - mees, kelle lühike ja särav elu lõppes 28 aasta vanuses Sinimägede all.    Oskar Ruut sündis 24. aprill 1916 Valgas sealse jaamaülema Krisch Rosenstock'i ning Grete Hendrik'u peres. Tema sünninimeks sai Oskar Rosenstock, millise ta veebruaris 1939. eestistas (Rosenstock => Ruut).    Oskar Ruut õppis Valga Algkoolis, hiljem, aastatel 1932-1935, Valga Gümnaasiumis. Pärast gümnaasiumi lõpetamist astus Ruut kohustusliku ajateenistuse läbimiseks Eesti sõjaväkke, kus teenis 3. Üksikus Jalaväepataljonis noorteaega. Pärast noorteaja läbimist ülendati ta kapraliks ja viidi üle 7. Jalaväerügementi.    Ruut lõpetas 1936. aastal sõjakooli aspirantide klassi. Ta ülendati 24. veebruaril 1937 lipnikuks.  Samal ajal ning vaheaegadega hiljemgi (1936-1943) õppis ta Tartu Üliokoolis õigusteadust, kuid stuudium jäi lõpetamata seoses alanud maailmasõjaga.